CELEX: 32011D0895
Language: sl
Date: 2011-12-19 00:00:00
Title: Sklep Sveta št. 895/2011/EU z dne 19. decembra 2011 o spremembi Odločbe 2002/546/ES glede obdobja njene uporabe

29.12.2011   
            
            
               SL
            
            
               Uradni list Evropske unije
            
            
               L 345/17
            
         SKLEP SVETA št. 895/2011/EU
   z dne 19. decembra 2011
   o spremembi Odločbe 2002/546/ES glede obdobja njene uporabe
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 349 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega parlamenta (1),
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Odločba Sveta 2002/546/ES (2) dovoljuje Španiji, da do 31. decembra 2011 uporablja oprostitve ali znižanja davka, znanega kot „Arbitrio sobre las Importaciones y Entregas de Mercancías en las islas Canarias“ (v nadaljnjem besedilu: davek AIEM), za nekatere izdelke, lokalno proizvedene na Kanarskih otokih. Priloga k navedeni odločbi vsebuje seznam izdelkov, za katere se lahko uporabljajo oprostitve ali znižanja od davka AIEM. Razlika v obdavčitvi med lokalno proizvedenimi in drugimi izdelki ne sme presegati 5, 15 ali 25 %, odvisno od izdelka.
            
         
               (2)
            
            
               Podaljšanje obdobja uporabe Odločbe 2002/546/ES za dve leti je upravičeno, saj so ostali nespremenjeni osnovni razlogi, ki upravičujejo odobritev na podlagi navedene odločbe. V zvezi s tem je poročilo Komisije Svetu z dne 28. avgusta 2008 o uporabi posebnih režimov v zvezi z davkom AIEM, ki se uporablja na Kanarskih otokih, potrdilo, da je delovanje davka AIEM zadovoljivo in da ni potrebe po spremembi Odločbe 2002/546/ES.
            
         
               (3)
            
            
               Poleg tega poročilo, ki ga je Komisija prejela od španskih organov, potrjuje, da še vedno obstajajo omejitve, ki so upravičile odobritev celotnih oprostitev in delna znižanja davka AIEM za seznam izdelkov, lokalno proizvedenih na Kanarskih otokih.
            
         
               (4)
            
            
               Odločbo 2002/546/ES bi bilo treba ustrezno spremeniti –
            
         SPREJEL NASLEDNJI SKLEP:
   Člen 1
   V prvem stavku člena 1(1) Odločbe 2002/546/ES se datum 31. december 2011 nadomesti z datumom 31. december 2013.
   Člen 2
   Ta sklep začne veljati na dan njegovega sprejetja.
   Člen 3
   Ta sklep je naslovljen na Kraljevino Španijo.
   
      V Bruslju, 19. decembra 2011
      
         
            Za Svet
         
         
            Predsednik
         
         M. KOROLEC
      
   
   
      (1)  Mnenje z dne 1. decembra 2011 (še ni objavljeno v Uradnem listu).
   
      (2)  UL L 179, 9.7.2002, str. 22.